**PRIDE VIDEREOPPLÆRINGSKURS - HELGA 11. og 12. september 2021**

**INVITASJON TIL KOMMUNALE FOSTERHJEM I TRØNDELAG**

Bufetat Fosterhjemtjenesten Region Midt-Norge, ved avdelingene i Trondheim og Steinkjer, har med dette gleden av å tilby Pride videreopplæringskurs til *kommunale fosterforeldre i oppdrag* i Trøndelag. Kurset er gratis. Kursmateriell blir utdelt ved oppmøte.

**Tid: Lørdag 11. september kl. 11.00 - 18.00 (Registrering fra kl. 10.30)**

**Søndag 12. september kl. 10.00 - 16.30**

**Sted: Scandic Nidelven, Trondheim.**

Også i år har vi som mål å ivareta slekts-fosterhjem. Ved nok påmeldte organiserer vi derfor to av videreopplæringskursene slik at deltakerne i gruppa består av fosterforeldre som er i slekt med barnet, se kurs 2 B og 3 B.

Med forbehold om nok deltakere tilbyr vi følgende parallelle kurs:

**1) Å støtte barns utvikling**

Dette er et kurs for alle fosterforeldre. Tema er hvordan gi fosterbarnet en trygg base, hjelpe barnet til å føle tillit og håndtere følelser.

**2A) Mine familier**

Dette nyreviderte kurset har fokus på barns rett til å holde kontakt med sin familie. Hvilke muligheter og utfordringer som er knyttet til dette, og hvordan støtte og snakke med barnet før og etter kontakt og samvær.

**2B) Mine familier. Kurs for fosterforeldre i slekt med barnet**

Å være i slekt med fosterbarnet er en spesiell kvalitet i fosterhjemsoppdraget. Vi ønsker derfor å tilby dette kurset eksklusivt for fosterforeldre som er i slekt med fosterbarnet. Tema er som i kurs 2A ovenfor; barns rett til å holde kontakt med sin familie, hvilke muligheter og utfordringer som er knyttet til dette og hvordan støtte og snakke med barnet før og etter kontakt og samvær.

 **3A) Å støtte barns utvikling – kommunikasjon**

Et egnet kurs for fosterfamilier som har stått i oppdraget en stund. Tema er kommunikasjonsteori og teknikker samt Trygg base.

**3B) Å støtte barns utvikling – kommunikasjon. Kurs for fosterforeldre i slekt med barnet**

Å være i slekt med fosterbarnet er en spesiell kvalitet i fosterhjemsoppdraget. Vi ønsker derfor å tilby dette kurset eksklusivt for fosterforeldre som er i slekt med fosterbarnet. Tema er som i kurs 3A ovenfor; kommunikasjonsteori og teknikker samt Trygg base.

**4) Traumeforståelse og traumebevisst omsorg**

Dette er et kurs særlig egnet for fosterforeldre der fosterbarnet har erfart overgrep og/eller traumatiske opplevelser. Kurset bygger på nyere kunnskap om hjernens utvikling og traumebevisst omsorg.

**5)** **Å fremme barns personlige og kulturelle identitet**

Dette er et egnet kurs for fosterfamilier der fosterbarnet, fosterforeldre, biologiske foreldre eller andre nær barnet har minoritetsbakgrunn. Sentrale tema er kulturforståelse, identitet og traumer.

**6) Vi som er fosterforeldre for ungdom**

Dette er et nylig klargjort kurs for fosterfamilier med fosterbarn mellom 12 – 18 år. Kurset legger vekt på å skape forståelse for de utfordringer fosterbarn kan ha i ungdomstiden, hva det kreves av omsorgspersonene når det gjelder omstilling, nødvendigheten av å arbeide med egne utfordringer i samspill og samarbeid, samt ivaretaking av seg selv og egne barn i denne utviklende perioden for ungdommen.

**Spørsmål om kursene kan rettes til**

Gunn H. Sormul telefon 466 17 436 gunn.sormul@bufetat.no og

Hilde J. Brandal telefon 466 17 587 hilde.brandal@bufetat.no

Det er plass til 12 familier på hvert kurs. Vi inviterer til lunsj og litt forfriskninger.

Fosterforeldre med lang reisevei (over 1 time) får dekt overnatting fra lørdag til søndag. Gi beskjed om overnattingsbehovet ved påmelding. For de som trenger overnatting vil det bli servert middag på lørdag kveld. Parkering må den enkelte organisere og dekke selv.

**Påmeldingsfrist er 01.08.21. Påmeldingen sendes i en epost til:** anita.odegard.nilsen@bufetat.no

**I påmeldingen oppgir dere to kurs i prioritert rekkefølge:**

* Navn og *epostadresse til begge deltakerne*
* Kontaktinfo som postadresse og telefonnummer
* Hvilke kursalternativ dere velger - ***Husk to kursalternativ i prioritert rekkefølge!***
* Behov for overnatting
* Særlige behov (mat m.m.)

VELKOMMEN TIL SPENNENDE KURSHELG!

Med vennlig hilsen

Lise Abelvik Torill Ertsaas

Avdelingsleder Trondheim Avdelingsleder Steinkjer